CELEX: 32022D0252
Language: hu
Date: 2022-02-21 00:00:00
Title: A Bizottság (EU) 2022/252 végrehajtási határozata (2022. február 21.) az (EU) 2020/1167 végrehajtási határozatnak a sebességváltóházba beépített és 48 V/12 V-os DC/DC-átalakítóval kombinált 48 V-os hatékony motorgenerátorra alkalmazandó vizsgálati követelmények meghatározása érdekében történő módosításáról (EGT-vonatkozású szöveg)

2022.2.22.   
               
               
                  HU
               
               
                  Az Európai Unió Hivatalos Lapja
               
               
                  L 41/33
               
            
         A BIZOTTSÁG (EU) 2022/252 VÉGREHAJTÁSI HATÁROZATA
         (2022. február 21.)
         az (EU) 2020/1167 végrehajtási határozatnak a sebességváltóházba beépített és 48 V/12 V-os DC/DC-átalakítóval kombinált 48 V-os hatékony motorgenerátorra alkalmazandó vizsgálati követelmények meghatározása érdekében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új személygépkocsikra és az új könnyű haszongépjárművekre vonatkozó szén-dioxid-kibocsátási előírások meghatározásáról, valamint a 443/2009/EK és az 510/2011/EU rendelet hatályon kívül helyezéséről szóló, 2019. április 17-i (EU) 2019/631 európai parlamenti és tanácsi rendeletre (1) és különösen annak 11. cikke (4) bekezdésére,
         mivel:
         
                     (1)
                  
                  
                     2021. május 24-én a ZF Friedrichshafen AG beszállító (a továbbiakban: kérelmező) kérelmet nyújtott be az egyes hibrid elektromos személygépkocsikban és könnyű haszongépjárművekben (nem külső feltöltésű hibrid elektromos járművekben) való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológia innovatív technológiaként történő jóváhagyása iránt.
                  
               
                     (2)
                  
                  
                     A kérelmező által említett, ugyanilyen nem külső feltöltésű hibrid elektromos járművekben való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológiát az (EU) 2019/631 rendelet szerinti innovatív technológiaként az (EU) 2020/1167 bizottsági végrehajtási határozat (2) jóváhagyta.
                  
               
                     (3)
                  
                  
                     A kérelmező által a kérelmében meghatározott technológia olyan motorgenerátor, amely közvetlenül kapcsolódik a sebességváltó bemenő tengelyéhez, azaz „integrált indítógenerátor”, amely lehetővé teszi a hajtóforrás és a generátor közötti mechanikai veszteségek csökkentését. Csak a belső égésű motor fordulatszám-tartományában működik.
                  
               
                     (4)
                  
                  
                     Megállapítást nyert, hogy a kérelmező által meghatározott technológia magas hatásfokot biztosít, és úgy kell tekinteni, hogy ugyanazt a funkciót látja el, mint amelyet az (EU) 2020/1167 végrehajtási határozat jóváhagyott. Ezért innovatív technológiának tekintendő, amelyre a 32-es ökoinnovációs kód alkalmazható.
                  
               
                     (5)
                  
                  
                     Az (EU) 2020/1167 végrehajtási határozatban meghatározott vizsgálati módszert kell alkalmazni, kivéve a motorgenerátor hatásfokának méréséhez használandó fordulatszámot és munkapontokhoz tartozó fordulatszámot, melyeket a kérelmező által meghatározott technológia sajátos műszaki jellemzőire tekintettel ki kell igazítani.
                  
               
                     (6)
                  
                  
                     Az (EU) 2020/1167 végrehajtási határozat mellékletében meghatározott vizsgálati módszert ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az (EU) 2020/1167 végrehajtási határozat melléklete e határozat mellékletének megfelelően módosul.
         
         
            2. cikk
            Ez a határozat az Európai Unió Hivatalos Lapjában való kihirdetését követő huszadik napon lép hatályba.
         
         
            Kelt Brüsszelben, 2022. február 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 111., 2019.4.25., 13. o.
         
         
            (2)  A Bizottság (EU) 2020/1167 végrehajtási határozata (2020. augusztus 6.) a hagyományos belső égésű motorral hajtott, valamint egyes hibrid elektromos személygépkocsikban és könnyű haszongépjárművekben való használatra szánt, 48 V/12 V-os DC/DC-átalakítóval kombinált 48 V-os hatékony motorgenerátorban alkalmazott technológiának az (EU) 2019/631 európai parlamenti és tanácsi rendelet alapján innovatív technológiaként történő jóváhagyásáról (HL L 258., 2020.8.7., 15. o.).
      
      
         
            MELLÉKLET
            Az (EU) 2020/1167 végrehajtási határozat melléklete a következőképpen módosul:
            
                        1.
                     
                     
                        A 2.1. pont a következőképpen módosul:
                        
                                    a)
                                 
                                 
                                    a második és harmadik bekezdés helyébe a következő szöveg lép:
                                    „A gyártónak bizonyítania kell a típusjóváhagyó hatóság számára, hogy a 48V motorgenerátor fordulatszám-tartományai azonosak vagy egyenértékűek az 1. vagy az 1a. táblázatban megadottakkal.
                                    A 48V motorgenerátor hatásfokát az 1. vagy az 1a. táblázatban felsorolt minden egyes munkaponton elvégzett mérések alapján kell meghatározni.”;
                                 
                              
                                    b)
                                 
                                 
                                    a szöveg a következő ötödik bekezdéssel egészül ki:
                                    „Amennyiben a motorgenerátort olyan személygépkocsiba vagy könnyű haszongépjárműbe szerelik be, amely megfelel az 1. cikk a) pontjának ii. alpontjában meghatározott követelményeknek, és a motorgenerátor közvetlenül kapcsolódik a sebességváltó bemenő tengelyéhez (azaz integrált indítógenerátorról van szó), a fordulatszámot és a munkapontokhoz tartozó fordulatszámot az 1a. táblázat szerint kell meghatározni.”;
                                 
                              
                                    c)
                                 
                                 
                                    a melléklet az 1. táblázat után a következő 1a. táblázattal egészül ki:
                                    
                                       „1a. táblázat
                                    
                                    
                                       Munkapontok
                                    
                                    
                                                Munkapont
                                                i
                                             
                                             
                                                Tartásidő
                                                [s]
                                             
                                             
                                                Fordulatszám
                                                ni [min-1]
                                             
                                             
                                                A munkapontokhoz tartozó fordulatszám
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 ”